楊文岳

楊文岳（），字斗望，四川順慶府南充縣人。明末官员，死于李自成军下。

 生平 
萬歷四十三年（1615年）乙卯科四川鄉試舉人，四十七年（1619年）己未科進士，都察院觀政，四十八年授行人。天啟元年順天同考，五年（1625年）考选，擢户科給事中，巡视光禄寺，六年升工科右，巡视京营，七年升刑科左，巡视十庫、太仓，崇祯元年升禮科都給事中。《萬曆四十七年己未科進士履歷》：楊文岳，斗望，诗五房，丁酉正月初八日生。南充县人，乙卯十九，会三百三十六，三甲一百三十二。都察院政，庚申授行人，辛酉順天同考，乙丑考选，授户科給事中，巡视光禄，丙寅升工科右，巡视京营，丁卯升刑科左，巡视十庫，太仓，戊辰升禮科都，升江西參政，升湖廣按察使，辛未調廣西，壬申升雲南右布政，甲戌升囗北道山西布政。

崇禎二年（1629年），出為江西右參政，歷湖廣、廣西按察使，五年升雲南右布政使，七年升山西左布政使，以都察院右副都御史巡撫登、萊。崇禎十二年（1639年），擢兵部右侍郎，總督保定、山東、河北軍務。

崇禎十四年（1641年）正月，李自成陷洛陽，犯開封，文岳率總兵虎大威赴援，趨鄧州，斬賊首一條龍、一只龍。

是年九月丁丑，傅宗龍駐軍新蔡，與楊文岳軍會合。己卯（八日），遇李自成部，賀人龍、鄭嘉棟不戰而走，李國奇戰不勝，亦走項城，於是明軍大潰於孟家莊（今平輿境內），再潰於火燒店，宗龍被圍，九日，部將挾文岳夜入於項城，文岳走陳州，與丁啟睿駐軍汝寧。事後文岳被革職，充為事官，以期戴罪自贖。李自成部遂破葉縣、泌陽，乘勝陷南陽，殺唐王。連下鄧州等十四城，再圍開封。

崇禎十五年（1642年）文岳馳救開封，論功復官，九月，在汝寧夜襲賊營有功。閏十一月中旬，孫傳庭戰死，李自成率羅汝才等部，合圍汝寧。文岳戰事不利，退入城中固守，李自成以人海戰術猛攻不休，城陷被俘，傅汝為自殺。楊文岳拒降，破口大罵，被綁在城南三里鋪，以大砲擊之，洞胸糜骨而死。《明史·卷二百六十二》：楊文岳，字斗望，南充人。萬歷四十七年進士。授行人。天啟五年，擢兵科給事中，屢遷禮科都給事中。崇禎二年，出為江西右參政，歷湖廣、廣西按察使，雲南、山西左右布政使，以右副都御史巡撫登、萊。十二年擢兵部右侍郎，總督保定、山東、河北軍務，代孫傳庭。十四年正月，李自成陷洛陽，犯開封，文岳率總兵虎大威以眾二萬赴救。渡河，賊先遁，追擊於鳴臯。還，駐兵開封。疫作，乃頓兵於汝寧，出屯西平、新蔡間。七月，自成走內鄉、淅川，與羅汝才合。文岳趨鄧州，自成還攻之。文岳戰三捷，斬其魁一條龍、一隻龍，賊遁去。九月，會陝西總督傅宗龍於新蔡，與賊遇，大潰於孟家莊，再潰於火燒店。部將挾文岳夜入於項城。明日奔陳州，宗龍遂覆沒。事聞，文岳革職，充為事官，戴罪自贖。乃收集散亡，率所部就巡撫高名衡防杞。賊遂破葉縣，拔泌陽，乘勝陷南陽，殺唐王，下鄧州等十四城，再圍開封。明年正月，文岳馳救開封，論功復官。臨潁為賊守，左良玉破而屠之，退保郾城。自成圍郾城。二月，督師丁啟睿及文岳、大威救郾城。賊潰，距官軍數里而營。文岳、啟睿相掎角，持十一晝夜。總督汪喬年出關，賊引去，再攻開封。六月，詔起侯恂兵部右侍郎，總督保定、山東、河南、湖北軍務，代文岳。命所司察文岳罪狀。七月朔，文岳、啟睿合良玉、大威及楊德政、方國安四總兵之師，次朱仙鎮。諸軍盡潰，啟睿、文岳奔汝寧。賊渡河，追奔四百里，官軍失亡數萬。詔褫官候勘。九月，文岳在汝寧，夜襲賊營有功。賊既灌開封，旋敗孫傳庭兵，以閏十一月悉眾薄汝寧，老回回、革裏眼、左金王等畢會。文岳遣都司康世德以輕騎偵賊，世德走還汝，將其步騎五百，夜縱火噪而奔。十三日，群賊並至，壓汝寧五里而軍。監軍僉事孔貞會以川兵屯城東，文岳以保兵屯城西。賊兵進攻，相持一晝夜。川兵潰，殺傷數百。賊奪其馬騾，悉眾攻保兵，漸不支。僉事王世琮、知府傅汝為、通判朱國寶縋將士入城，副將賈悌、參將馮名聖亦掖文岳、貞會登城。明日，賊四面環攻，戴扉以陣，矢石雲梯堵墻而立。城頭矢炮擂石雨集，賊死傷山積，而攻不休。一鼓百道並登，執文岳及世琮、國寶、悌、名聖於城頭，殺汝陽知縣文師頤於城上。汝為聞變，赴水死。賊擁文岳等見自成，大罵，賊怒，縛之城南三里鋪，以大炮擊之，洞胸糜骨而死。士民屠戮數萬，焚公私廨舍殆盡。貞會執去，不知所終。自成以文岳死忠，備禮斂之。遂拔營走確山、信陽、泌陽，向襄陽，虜崇王由樻、崇世子、諸王妃及河南懷安諸王以行。

家族
曾祖楊金。祖父楊同仁。父楊倧。

 延伸阅读 


参考

Category:南充人
W文
Category:明朝行人司行人
Category:明朝户科給事中
Category:明朝工科右給事中
Category:明朝禮科都給事中
Category:明朝江西布政使司參政
Category:明朝湖廣按察使
Category:明朝廣西按察使
Category:明朝雲南右布政使
Category:明朝山西左布政使
Category:明朝保定總督
Category:明朝登萊巡撫
Category:明朝戰爭身亡者